钦定古今图书集成/明伦汇编/氏族典/第441卷 > 《廖用贤尚友录》 > 蒋濬
## 钦定古今图书集成/明伦汇编/氏族典/第441卷 > 《廖用贤尚友录》 > 蒋濬

按《万姓统谱》，濬字希舜，南海人。领正统甲子乡荐，能
学能文，同年学士丘濬称之。知福建晋江县，明敏多
异政，视地所宜，给民以其乡谷种，教之播耕，民蒙其
惠，名曰“蒋家稻。”迁任时，民思之，刻石于城南桥上，曰：
“爱民父母蒋公云。”濬为人慈祥恺悌而近民，赋诗近
唐体，多可观者。官至泉州府同知致仕，年七十八卒
于家。